Open Stellenbosch eis dat US-raad ontbind – praag.co.za
Hulle beweer die raad “belemmer transformasie” omdat die bestuur nie wil toegee aan hul eise nie.
Die raadsvoorsitter, George Steyn sê hulle het kennis geneem van die studente se griewe.
Intussen probeer wit studente deur die I Am Stellenbosch-veldtog wys dat hulle ander kulture omarm, maar het negatiewe kritiek van swartes vir hul pogings ontlok.
Die veldtog behels studente wat beskrywings van hulself vertoon, skynbaar bedoel om stereotipes van “wit rassiste” te bestry.
Open Stellenbosch se woordvoerder Mohammad Shabangu het die veldtog as “lagwekkend op sy beste” beskryf en gesê dit bevestig “apartheidsontkenning”, tesame met ‘n “ontkenning van die wettige griewe van swart mense”.
Professor Arnold Schoonwinkel, viserektor, het verlede week in ‘n verklaring gesê dit is nie moontlik vir die Universiteit Stellenbosch om alle lesings vanaf Januarie volgende jaar aan te bied in Engels én Afrikaans nie.
Die beperkings van dosentbeskikbaarheid, klaskamers en roosters, beteken dat slegs die mees gewilde modules oorweeg sal word vir omskakeling na parallel-medium onderrig in 2016.
Die US sal Xhosa ook as deel van die taalfasiliteringsplan implementeer. Die US se verbintenis aan Xhosa is voorheen deur Open Stellenbosch-aktiviste gekritiseer as ‘n leë gebaar.
Skrywer praagGepubliseer op 28 September 2015 28 September 2015 Kategorieë Afrikaanse nuus, NuusSleutelwoord Engels, English only, monokultuur, Open Stellenbosch, parallelmedium, taalplan, US, xhosa
Vorige Vorige artikel: Hoe gaan dit met die imperiale projek?
Volgende Volgende artikel: Polisie ontplooi by Mangaung-skole